ชุดนักเรียนแบไต๋ยืนราคาแต่หัววัน
พาณิชย์ ฟิตปั๋งเรียกผู้ผลิตคุย เศรษฐกิจฟุบขายแพงคนไม่ซื้อง,นายบุณยฤทธิ์ กัลยาณมิตร อธิบดีกรมการค้าภายใน เปิดเผยว่า เมื่อเร็วๆนี้ ได้เชิญผู้ประกอบการสินค้าชุดนักเรียนมาหารือเพื่อขอความร่วมมือตรึงราคา ซึ่งผู้ประกอบการยืนยันว่าจะยังไม่ปรับขึ้นราคาชุดนักเรียนในช่วงเปิดเทอมในเดือน พ.ค.นี้ เพราะสภาพตลาดชุดนักเรียนมีหลายแบรนด์ ทำให้การแข่งขันสูง ประกอบกับกำลังซื้อประชาชนไม่ดีนัก ดังนั้น การปรับขึ้นราคาอาจกระทบกับยอดขายได้ เพราะสภาพเศรษฐกิจปัจจุบันที่ยังไม่ฟื้นตัว หลังจากนี้ จะส่งเจ้าหน้าที่ตรวจสอบร้านค้าที่ขายชุดนักเรียน เพราะเมื่อต้นทางไม่ขึ้น ปลายทางก็ไม่ควรขึ้นราคา,นอกจากนี้ ในสัปดาห์หน้า กรมฯจะหารือกับผู้ประกอบการห้างสรรพสินค้าและห้างค้าปลีก เพื่อร่วมกันจัดมหกรรม เทใจ คืนสุข รับเปิดเทอม ตามนโยบายของ พล.อ.ฉัตรชัย สาริกัลยะ รมว.พาณิชย์ โดยจะหารือถึงแนวทางในการจัดมหกรรมลดราคาสินค้าต้อนรับเปิดเทอมนี้ ซึ่งไม่ได้มีเพียงสินค้าที่เกี่ยวข้องกับชุดนักเรียนเท่านั้น แต่จะลดราคาในทุกกลุ่มสินค้าหรือเป็นการลดราคาสินค้ารูปแบบเดียวกับช่วงปลายปีที่ผ่านมา ที่ลดราคาขายทุกสาขาของห้างทั่วประเทศ 20-70% แต่ในรอบนี้เพิ่มระยะเวลาจาก 7 วัน เป็น 10 วัน หรือเริ่มตั้งแต่ 30 เม.ย.-10 พ.ค.นี้,พร้อมกันนั้น จะหารือกับห้างสรรพสินค้าและห้างค้าเกี่ยวกับแนวทางที่จะร่วมมือกันจัดทำข้อมูลเปรียบเทียบราคาสินค้าผ่านแอพพลิเคชั่นบนโทรศัพท์มือถือ เพื่อให้ประชาชนได้ใช้เป็นข้อมูลในการตัดสินใจเลือกซื้อสินค้า เช่น สบู่ยี่ห้อเดียวกัน แต่ละห้างตั้งราคาขายเท่าไร ซึ่งจะทำให้ประชาชนทราบและช่วยในการตัดสินใจซื้อสินค้า,การจัดทำข้อมูลเปรียบเทียบราคาของแต่ละห้าง เป็นแนวคิดที่ต้องการจะทำขึ้นเพื่อให้ผู้บริโภคได้ใช้ประโยชน์ ซึ่งจะเป็นเหมือนลายแทงของถูกให้ผู้บริโภค ส่วนงบในการทำแอพพลิเคชั่น รัฐก็จะเป็นผู้สนับสนุน ซึ่งต้องหารือกันก่อนว่าจะทำได้มากน้อยแค่ไหน,ส่วนกรณีที่มีสินค้ามาขอตั้งราคาใหม่จากการเปลี่ยนสูตรและบรรจุภัณฑ์นั้น ยืนยันว่ามีสินค้าที่มาขอตั้งราคาใหม่ไม่มาก มีเพียงสินค้ากลุ่มสบู่และแชมพูซึ่งการพิจารณาให้ตั้งราคาใหม่ได้ จะใช้ข้อมูลเชิงลึกและการตั้งราคาใหม่จะต้องไม่สูงกว่าราคาตลาด โดยจะใช้ราคาเฉลี่ยของสินค้าชนิดเดียวกันมาเปรียบเทียบการตั้งราคา เพื่อให้เกิดความเป็นธรรมกับผู้บริโภคและผู้ประกอบการ เรื่องการตั้งราคาใหม่ มีกติกาชัดเจนคือการตั้งราคาจะต้องไม่สูงกว่าราคาสินค้าในตลาด ส่วนการปรับลดขนาดสินค้ายังไม่มีการขอเข้ามา.
นายบุณยฤทธิ์ กัลยาณมิตร อธิบดีกรมการค้าภายใน เปิดเผยว่า เมื่อเร็วๆนี้ ได้เชิญผู้ประกอบการสินค้าชุดนักเรียนมาหารือเพื่อขอความร่วมมือตรึงราคา
บุณยฤทธิ์ กัลยาณมิตร,อธิบดีกรมการค้าภายใน,ตรึงราคา,ชุดนักเรียน,ฉัตรชัย สาริกัลยะ,ทีมข่าวเศรษฐกิจ,ข่าว,ข่าวฉบับพิมพ์,ไทยรัฐออนไลน์